kardosdrur/scandi-wiki huggingface dataset:
Marlon King

Marlon Francis King (født 26. april 1980 i London, England) er en engelsk/jamaicansk tidligere fodboldspiller (angriber). 

King tilbragte hele sin karriere i engelsk fodbold, og spillede Premier League med både Watford, Wigan, Hull og Middlesbrough. Med Watford blev han i 2006 desuden topscorer i den næstbedste række, da han hjalp holdet til oprykning til Premier League. King spillede i alt 448 kampe i det engelske ligasystem gennem karrieren, heraf 64 i Premier League.

King repræsenterede Jamaicas landshold, og scorede 12 mål i sine i alt 24 landskampe. Han debuterede for holdet i en venskabskamp mod Venezuela 28. april 2004 og deltog også i kvalifikationskampe til både VM 2006 og VM 2010.

Uden for banen har King ofte været på kant med loven. Han har domme for både tyveri, hærværk, bedrageri, vold, spirituskørsel og seksuelt overgreb bag sig, og har hele tre gange afsonet fængselsdomme.

Referencer

Eksterne henvisninger 

Fodboldspillere fra England
Fodboldspillere fra Jamaica
Personer fra London
Amarasøen

Amarasøen () er en saltvands liman - sø beliggende på Slobozia - Buzău -vejen nær Amara i distriktet Ialomița i Rumænien.

Søen har et overfladeareal på 132 hektar , et vandvolumen på 2.600.000 m3, en længde på 4 km og en bredde mellem 200 og 800 meter, mens den maksimale dybde når 3 m.

Søen ligger i en lavning uden forbindelser til Ialomița-floden. På grund af manglen på en konstant ferskvandsforsyning året rundt og på grund af fordampningsprocessen udløst af det tørre klima, er koncentrationen af salte i søen ret høj. Det hypertoniske vand er rigt på sulfatsalte, bicarbonat, chlorider, iodider, bromider og magnesiumsalte, hvilket førte til dannelsen af et terapeutisk mudder, der bruges til at behandle forskellige sygdomme. Den generelle mineralkoncentration i vandet er omkring 9,8 g/L. Det sapropeliske mudder indeholder omkring 40 % organiske og 41 % mineralske stoffer.  Mudderet anbefales til personer med lidelser i bevægelsessystemet, med gynækologiske lidelser (især sterilitet) og patienter med hudlidelser af enhver art.

Amara Resort, der ligger ved bredden af søen, har omkring 2.000 overnatningspladser fordelt på tre hoteller. Med 507 værelser er Lebăda Hotel det største på feriestedet og et af de største hoteller i landet.

Referencer 

Søer i Rumænien
SDN

SDN eller sdn har flere betydninger:
 Softwaredefineret netværk - engelsk software defined network
 Sandane Lufthavn, Anda i Norge - IATA-kode SDN
 Student Doctor Network - i nordamerika
 ISO 3166-1 alfa-3-koden til Sudan
Varnasøen

Varnasøen (, ) er den volumenmæssigt største og dybeste liman eller sø langs den bulgarske Sortehavskyst, adskilt fra havet med en 2 km bred stribe sand og har et areal på 19 km², maksimal dybde 19 m og et volumen på 166 millioner m³.

Søen har en langstrakt form, dens sydlige kyster er høje, stejle og skovklædte, og den nordlige skrå. Varna-søen blev dannet i en floddal ved at hæve havniveauet nær slutningen af Pleistocæn . Dens bund er dækket af et tykt alluvium af slim og svovlbrinte-mudder i de dybeste dele; der er store forekomster af medicinsk fango (mineralsk mudder). En række floder strømmer ud i søen, herunder Devnya og Provadiyska, der udmunder nær den vestlige bred af Beloslav-søen, som er forbundet med Varna-søen.

Indtil det 20. århundrede udledtes ferskvandet fra søen i Sortehavet gennem Devnya-floden, men efter opførelsen af den moderne havn i Varna East (og den efterfølgende afvanding af floden) blev der mellem 1906 og 1909, gravet en kanal gennem sandstriben mellem hav og sø. Dette førte til at søens niveau faldt med 1,40 m og indtrængen af havvand i søen, så den blev brak.

I 1976, da en ny 12 m dyb kanal krydset af  begyndte at fungere, blev søen udgravet langs udløbet. En anden sejlbar kanal mod vest fører gennem den nærliggende Beloslav-sø til havnen i Varna West og jernbanefærgeterminalen. Et par mindre specialiserede havne ligger langs Varnasøens nordkyst, især havnen i LesPort og havnen i Varnas termiske kraftværk. Industrialiseringen kom på bekostning af søens ry som en rig fiskeplads, der havde opretholdt menneskelige bosættelser i næsten 100.000 år.

, hvor den ældste guldskat i verden blev fundet, ligger nær nordkysten, mens byen Varna ligger ved søens østlige ende. Også langs den nordlige bred er landsbyerne Kazashko og Ezerovo, og landsbyerne Zvezditsa og Konstantinovo har udsigt over søen fra de sydlige højder.

Referencer 

 

 Panoramabillede af landsbyen Kazashko ved bredden af Varna-søen, Apple QTVR
 Billeder af Varna-søen

Varna
Søer i Bulgarien
Urziceni

Urziceni (rumænsk udtale: [urziˈt͡ʃenʲ]) er en by i distriktet Ialomița , Muntenien, Rumænien, beliggende omkring 60 km nordøst for Bukarest. Den har en befolkning på  indbyggere: 93,1 % rumænsk, 4,6 % Romaer og 1,6 % ungarere.
Som resultaterne af folketællingen i 2011 viser, ligger Urziceni på en tredjeplads i distriktet  efter Slobozia og Fetești med 14.053  indbyggere, der er 6.765 mænds og 728.8 kvinders.

Oprindelse

Byen blev grundlagt af rumænske hyrder og har sit navn fra ordet "urzică" (Urtica: nælde). Den blev nævnt første gang i et skriftligt dokument den 23. april 1596 under Mihai Viteazul i Mihai Viteazuls regeringstid. Den fik i 1831 status som købstad og i 1895 status som by. I 117 år var den hovedstad i Ialomița didstriktet (mellem 1716 og 1833).

Fodboldrekord
Urziceni er en lille by efter alle standarder, men er måske bedst kendt for sit fodboldhold, Unirea Urziceni. Urziceni har rekorden som den mindste by, der har haft et hold i Champions League (2009/10). Holdet lukkede  et år senere, men genopstod i 2015.

Kilder og henvisninger

Byer i distriktet Ialomița
Rødskæg

Rødskæg er en sørøver-tegneserie skabt af de belgiske veteraner, forfatteren Jean-Michel Charlier og tegneren Victor Hubinon. På originalsproget fransk hed serien først Le démon des Caraïbes, hvilket samtidigt var titlen på den første historie fra 1959. Senere skiftede serien titel til Barbe-Rouge efter hovedpersonen. I Danmark er serien udgivet under titlerne Rødskæg og Rødskægs søn.

Albumserien Rødskægs søn 
Udgivet af Interpresse, 1982-1989.

 De fortabte skibes ø 
 Fælden på Yucatan 
 Huacapacs skat 
 Dødens by 
 Ibenholtsmuglerne 
 Oprør på Jamaica

Bogserien Rødskæg 
Nr. 1-4 er udgivet af Forlaget Zoom, fra nr. 5 udgives serien af E-voke.

 Rødskæg 1 
 Rødskæg 2 
 Rødskæg 3 
 Rødskæg 4 
 Rødskæg 5 
 Rødskæg 6 planlagt til efteråret 2023
 Rødskæg 7 planlagt til 2024
 Rødskæg 8 planlagt til 2024

Oversigt 
Foruden ovenstående selvstændige serier er tegneserien udgivet i seriebladet Zack, i Superserien Senior, i fart og tempo og i flere af søsterserierne til fart og tempo.
Nogle af historierne er udgivet under to  forskellige titler på dansk; disse er markeret med <span style="color:#E000E0">magenta tekst</span style>.

Historierne står i samme rækkefølge som i bogserien. Det vil for det meste betyde i kronologisk rækkefølge. 

De første to historier er tidligere udgivet i forkortede udgaver, men findes nu i bog 1 i uforkortet udgave.

Kilder 
 Rødskæg på minetegneserier.no
 Rødskæg på bibliotek.dk
 Barbe-Rouge på bdoubliees.com
 Barbe-Rouge på bedetheque.com

Tegneserier fra Belgien
Tegneseriefigurer
Baby Felix

Baby Felix er en anime-tv-serie på 65 afsnit fra 2000 om Katten Felix som baby, der fører sine venner ud i mange eventyr.

Eksterne henvisninger 
 

Animeserier
Tv-serier fra 2000'erne
Amara (Ialomiţa)

Amara er en by i distriktet Ialomița i Muntenien, Rumænien. Den ligger på Bărăgan-sletten på bredden af Amara-søen, 7 km nord for distriktshovedstaden Slobozia. Amara blev ophøjet til bystatus i 2004.
Byen har  indbyggere.

Historie 
Området omkring Amara-søen  blev første gang nævnt i dokumenter i forbindelse med Valachernes Prins Matei Basarab, der var fyrste mellem  1632 og  1654.  På det tidspunkt blev jorden doneret til klostret i Slobozia. De overgik til den rumænske stat i 1864 ved sekulariseringen af klostrets ejendom. I 1887 blev de første kemiske analyser af Amara-søen foretaget. Som følge heraf udviklede der sig en bebyggelse ved søen, brugt som et kursted. En del af kurbadet blev ødelagt under Første Verdenskrig. Efter Anden Verdenskrig blev kurbadet restaureret og udvidet til at omfatte hele året.

Kilder og henvisninger

Byer i distriktet Ialomița
Brudens far

Brudens far (engelsk Father of the Bride) er en amerikansk komediefilm fra 1991 instrueret af Charles Shyer. Med Steve Martin og Diane Keaton i hovedrollerne. Filmen er en genindspilning af Brudens fader fra 1950.

Eksterne henvisninger 
 

Amerikanske film fra 1991
Komediefilm fra USA
Brudens far 2

Brudens far 2 (engelsk Father of the Bride Part II) er en amerikansk film fra 1995 instrueret af Charles Shyer. Filmen er en fortsættelse til Brudens far fra 1991.

Eksterne henvisninger 
 

Amerikanske film fra 1995
Komediefilm fra USA
Căzăneşti

Căzănești er en by i distriktet Ialomița i Muntenien, Rumænien. Den ligger på venstre bred af floden Ialomița, 30 km vest for Slobozia.
Byen har  indbyggere.

Geografisk beliggenhed 

Căzănești ligger på Bărăgan-sletten - en del af Den valakiske slette - nord for floden Ialomița. Distriktets hovedstad Slobozia ligger ca. 30 km mod øst, og hovedstaden Bukarest ca. 80 km mod sydvest.

Kilder og henvisninger

Byer i distriktet Ialomița
Oluf Lund Johansen

Oluf Lund Johansen (født 25. december 1891 i Slagelse, død 13. september 1975) var en dansk redaktør på Berlingske Tidende, med stor interesse i radio. Efter endt uddannelse i 1909 som telegraf blev han ansat i Telegrafvæsenet. I 1911-12 var Oluf Lund Johansen ansat i Store Nordiske Telegraf-Selskab i London, men vendte tilbage til Danmark og fik igen ansættelse hos Telegrafvæsenet indtil 1927. Han startede Københavns Telegrafskole i 1915. Han var tilknyttet Berlingske Tidende fra 1923-1971. Bl.a. som redaktør for radio og TV. Oluf Lund Johansen startede i 1929 Dansk Radio Hjælpefond og fik i 1939 Ridderkorset for sit arbejde med fonden. I 1957 blev han Ridder af 1. grad.  

Han udgav sin første bog "Kortfattet Vejledning i Radiotelegrafi" i 1915.. 

I 1925 udgav han ugebladet "Radiolytteren" og 1928 startede han Radiolytterens Forlag og udgav i årene 1924-1933 en række radioårbøger og radiohåndbøger. Herunder månedsbladet "Populær Radio". Især de to tidsskrifter gjorde Oluf Lund Johansen kendt i hele Danmark.  

I 1947 udgav han World Radio Handbook, som senere blev til World Radio TV Handbook (eller WRTH). Denne bog var på engelsk og gjorde ham kendt i hele verden. 

I 1946 var Oluf Lund Johansen involveret i Carl Th. Dreyers restaurering af 2 stumfilm fra 1929 og 1932 om etableringen af Statsradiofonien (nu Danmarks Radio eller DR).. 

Oluf Lund Johansen var gift med Maren Marie Lange Loldrup og sammen fik de 5 døtre, bl.a. designeren Jette Viby.

Kilder og eksterne henvisninger 

Redaktører fra Danmark
Riddere af 1. grad af Dannebrog
Jason Euell

Jason Joseph Euell (født 6. februar 1977 i London, England) er en engelsk/jamaicansk tidligere fodboldspiller (midtbane/angriber). 

Euell tilbragte en stor del af sin karriere i engelske Premier League-klubber, ikke mindst Wimbledon og Charlton, hvor han spillede i henholdsvis seks og fem sæsoner. Han var desuden med stoppede sin karriere i 2012 efter et ophold hos den "nye" Wimbledon-klub, AFC Wimbledon.

Efter at have repræsenteret det engelske U/21-landshold spillede Euell for Jamaicas A-landshold. Han var berettiget til at repræsentere Jamaica, da hans far var født i landet. Han spillede tre landskampe for Reggae Boys, som han debuterede for i en VM-kvalifikationskamp på udebane mod USA 17. november 2004.

Referencer

Eksterne henvisninger 

Fodboldspillere fra England
Fodboldspillere fra Jamaica
Personer fra London
Marcus Bean

Marcus Tristam Bean (født 2. januar 1984 i Hammersmith, England) er en engelsk/jamaicansk tidligere fodboldspiller (midtbane). 

Bean tilbragte hele sin karriere i de lavere engelske rækker, og spillede blandt andet 29 kampe i The Championship for Queens Park Rangers. Han spillede desuden én kamp for Jamaicas landshold, en venskabskamp mod Honduras 11. oktober 2011.

Referencer

Eksterne henvisninger 

Fodboldspillere fra England
Fodboldspillere fra Jamaica
Personer fra London
Lee Williamson

Lee Trevor Williamson (født 7. juni 1982 i Derby, England) er en engelsk/jamaicansk tidligere fodboldspiller (midtbane). 

Williamson tilbragte hele sin karriere i engelsk fodbold, hvor han blandt andet spillede fem kampe i Premier League for Watford i sæsonen 2006-07. Samme sæson havde Watford købt ham for en pris på mere end 1 million pund hos Rotherham. Han spillede desuden ni kampe for Jamaicas landshold, som han debuterede for i en VM-kvalifikationskamp mod Nicaragua 8. september 2015.

Referencer

Eksterne henvisninger 

Fodboldspillere fra England
Fodboldspillere fra Jamaica
Personer fra Derby
Darryl Powell

Darryl Anthony Powell (født 15. november 1971 i London, England) er en engelsk/jamaicansk tidligere fodboldspiller (midtbane). 

Powell spillede 181 kampe i den engelske Premier League, 170 for Derby og 11 for Birmingham. Han tilbragte også seks år i den næstbedste række hos Portsmouth, og havde desuden et ophold i Major League Soccer hos Colorado Rapids.

Powells jamaicanske aner betød, at han kunne repræsentere Jamaicas landshold. Han spillede 21 kampe for holdet, som han debuterede for 25. marts 1998 i en venskabskamp mod Wales. Senere samme år blev han udtaget til VM-slutrunden i Frankrig og deltog i åbningskampen mod Kroatien, som jamaicanerne tabte 1-3. I den efterfølgende kamp mod Argentina blev Powell udvist kort før pausen i opgøret, som argentinerne vandt 5-0. Powell deltog derfor ikke i den sidste gruppekamp mod Japan, som jamaicanerne vandt, hvilket dog ikke ændrede på at de var ude af turneringen efter gruppespillet.

Referencer

Eksterne henvisninger 

Fodboldspillere fra England
Fodboldspillere fra Jamaica
Personer fra London
Humberto Donoso

Humberto Donoso Bertolotto (9. oktober 1938 - 4. maj 2000) var en chilensk fodboldspiller (forsvarer).

Donoso spillede 13 kampe for Chiles landshold, som han debuterede for i et opgør mod Uruguay 23. marts 1963. Han var med i landets trup til VM 1966 i England, men kom dog ikke på banen i turneringen, hvor chilenerne blev slået ud efter det indledende gruppespil.

På klubplan repræsenterede Donoso Club Universidad de Chile i hovedstaden Santiago.

Titler 
Primera División de Chile
 1959, 1962, 1964, 1965 og 1967 med Club Universidad de Chile

Referencer

Eksterne henvisninger 

Fodboldspillere fra Chile
Alberto Valentini

Aldo Alberto Valentini González (25. november 1938 - 25. oktober 2009) var en chilensk fodboldspiller (forsvarer).

Valentini spillede 19 kampe for Chiles landshold, som han debuterede for i en venskabskamp mod Paraguay 18. december 1960. Han var med i landets trup til VM 1966 i England, men og spillede to af chilenernes tre kampe turneringen, hvor holdet blev slået ud efter det indledende gruppespil.

På klubplan repræsenterede Valentini Santiago Wanderers og Colo-Colo i hovedstaden Santiago, og vandt det chilenske mesterskab med begge klubber.

Titler 
Primera División de Chile
 1958 med Santiago Wanderers
 1970 og 1972 med Colo-Colo

Copa Chile
 1959 og 1961 med Santiago Wanderers

Referencer

Eksterne henvisninger 

Fodboldspillere fra Chile
Palais de Tokyo

Palais de Tokyo  er et museum og en udstillingsbygning for moderne- og samtidskunst, der blev opført af den franske regering og byen Paris under navnet Palais des Musées d'art moderne' og færdiggjort i 1937 af arkitekterne Jean-Claude Dondel, André Aubert, Paul Viard og Marcel Dastugue.  Den ligger på 13 avenue du President-Wilson i det 16. arrondissement i Paris, på Seinens højre bred et par hundrede meter nordøst for Palais de Chaillot, med en nærliggende arkitektonisk stil. Bygningens ydre skal er fuldstændig beklædt med marmor.

Bygningen hedder nu "Palais de Tokyo", og er opkaldt efter "Quai de Tokio" (nu New-York avenue) på bredden af Seinen, over hvilken dens sydøstlige facade dominerer.

Eksterne henvisninger 

 Palais de Tokyo

Bygninger, konstruktioner og anlæg i Paris
16. arrondissement
Verdensudstillinger i Paris
The Garden (Swan Lee-album)

The Garden er det tredje studiealbum fra det danske rockband Swan Lee. Albummet udkom 3. februar 2023 hos GoGo Records/Universal. Albummet var det første fra bandet efter 18 års spillepause og blev generelt godt modtaget af anmelderne. Politikens anmelder, Pernille Jensen, beskrev det eksempelvis således:

"De bedste sange på Swan Lees nye album ryger direkte ind i det hjertekammer, hvor bandets største sange bor".

På albummet, der er produceret af Blaue Blumes Søren Buhl Lassen, gæsteoptræder blandt andet den færøske sanger og sangskriver Teitur.

Spor 
"I Am A River" - (05:11)
"Heaven" - (03:53)
"Got Away With Murder" (feat. Teitur) - (05:34)
"Don't Know What To Do" - (02:58)
"I Am A River (reprise)" - (01:07)
"Divorce" - (03:22)
"The Garden" - (02:02)
"How Forgiveness Goes" - (03:49)
"The Well (prelude)" - (00:54)
"The Well" - (04:20)
"Nature's Highway" - (03:38)
"Riddles" - (02:57)

Referencer 

Rockalbum fra Danmark
Album fra 2023
Fierbinţi-Târg

Fierbinți-Târg er en by i distriktet Ialomița i Muntenien, Rumænien. Byen administrerer tre landsbyer: Fierbinții de Jos, Fierbinții de Sus og Grecii de Jos. Byen har  indbyggere.

Kommunen ligger i den vestlige del af amtet og grænser op til distriktet  Ilfov. Den ligger 27,6 km fra Urziceni og 44,8 km fra Bukarest.

Las Fierbinți, en af Rumæniens mest kendte tv-serier, er optaget i byen.

Beliggenhed 
Fierbinți-Târg ligger i udkanten af Bărăgan-sletten - en del af den Rumænske slette - på højre bred af floden Ialomița. Distriktets hovedstad Slobozia ligger ca. 80 km mod øst, og delstatshovedstaden Bukarest ca. 35 km mod sydvest.

Kilder og henvisninger

Byer i distriktet Ialomița
Ţăndărei

Țăndărei (rumænsk udtale: [t͡səndəˈrej]) er en by i distriktet Ialomița i Muntenien, Rumænien, med  indbyggere. Byen ligger på Bărăgan-sletten, på venstre bred af floden Ialomița. Den blev erklæret by i 1968. Nationalvejen DN2A, som forbinder Slobozia med Constanța går gennem byen. Distriktshovedstaden  Slobozia ligger omkring  25 km mod sydvest.

Țăndărei er af nogle kendt som "Beverley Hills for rumænske gangstere"

Kilder og henvisninger

Byer i distriktet Ialomița
Pașcani



By

Pașcani (rumænsk udtale: [paʃˈkanʲ]) er en by i distriktet Iași  i historiske region Vestmoldavien i Rumænien, ved Siret-floden.  Fem landsbyer er administreret af byen: Blăgești, Boșteni, Gâstești, Lunca og Sodomeni. Byen har  indbyggere.

Byen har fået sit navn fra bojaren  Oană Pașca gods. Det er byen, hvor s roman Stedet, hvor intet skete foregår. Et vigtigt lokalt sted er Kirken af de hellige ærkeengle.

Pașcani, der ligger omkring 76 km vest for distriktshovedstaden  Iași, er et centralt jernbaneknudepunkt i s jernbanenet; dens togstation betjener CFR-hovedlinjerne 500 og 600.

Historie 
I 1453 blev den nuværende by første gang nævnt i et dokument i 1453. 

På grund af sin gode beliggenhed ved det vigtigste vadested over Siret blev Pașcani en af de vigtigste byer i området i midten af det 19. århundrede. Jernbanelinjen Suceava-Roman, der blev bygget i 1869, fremmede byens udvikling. I 1896 blev der oprettet en arbejderforening kaldet "CFR Union Club". Jernbanearbejderne støttede  og deltog i jernbanearbejdernes generalstrejke i 1933. Pașcani blev næsten fuldstændig ødelagt under Anden Verdenskrig, men blev genopbygget til et industrielt centrum og omdannet til en moderne by.

Kilder og henvisninger

Byer i distriktet Iaşi
Svend Aage Jensen

Svend Aage Jensen er navnet på flere personer, blandt andre:
 Svend Aage Jensen (MF) – dansk politiker, medlem af Folketinget for Centrum-Demokraterne (født 1930)
 Svend Aage Jensen (borgmester) – dansk politiker, borgmester i Fjends Kommune  for Venstre (født 1937)
  Svend Aage Julius Jensen – dansk fodboldspiller (1905-1979)
Ædru-nysgerrig

Ædru-nysgerrig (eller som på engelsk sober curious) er en livsstil med ingen eller begrænset indtag af alkohol, som fra sidste halvdel af 2010'erne har spredt sig, især blandt folk fra Generation Y. Betegnelsen stammer fra Ruby Warringtons bog fra 2019 med titlen Sober Curious. Livsstilen adskiller sig fra traditionel afholdenhed ved ikke at være motiveret af askese, religiøs fordømmelse af alkohol eller tidligere alkoholmisbrug, men i stedet af en nysgerrighed mod mere ædru livsstil. Producenter af drikkevarer har reageret på den kulturelle strømning med at udbyde et større udvalg af alkoholfri varer.

Se også 
 Afholdsbevægelsen

Litteratur 
 Ruby Warrington (2023): Sober curious: Uforstyrret søvn, øget koncentration, stort nærvær og dybe relationer venter på den anden side af alkohol. Grønningen 1, 237 sider, oversat af Tom Havemann,

Referencer

Eksterne henvisninger 
 The Dry January Story, på alcoholchange.org.uk

Livsstil
Alkohol
Svend Aage Jensen (MF)

Svend Aage Jensen (født 8. november 1930 i Frøstrup i Vester Hanherred) er en dansk politiker som var medlem af Folketinget for Centrum-Demokraterne fra 1991 til 1994.

Jensen er født i 1930 i Frøstrup som søn af frisør og maler Johannes Jensen og damefrisør Kirstine Marie Jensen. Han har realeksamen fra Fjerritslev Private Mellem- og Realskole 1947. Fra 1948 til 1951 var han kontorelev hos Adolph Holst A/S, Ålborg og derefter kontorassistent i firmaet til 1952. Han tog handelsmedhjælpereksamen fra Justitsråd Møllers Handelshøjskole i Ålborg i 1951 og statskontrolleret prøve i bogføring i 1952 samme sted. I 1972 blev han merkonom i organisation og databehandling fra Herning Handelshøjskole.

Jensen var driftsassistent på Grenaa Dampvæveri A/S 1952-1954, operatør hos IBM i Silkeborg 1954-1956 og
revisor hos Brødrene Jakobsen i Århus 1956-1958. Han var edb-chef hos Bang & Olufsen A/S i Struer fra 1958 til 1970 og blev i 1970 datachef og konsulent i organisation og informationsteknologi hos Coopers & Lybrand.

Han var fra 1986 til 1992 opstillet til Folketinget for Centrum-Demokraterne i Lemvig- og Ringkøbingkredsene, og fra 1992 i Holstebrokredsen som Frode Nør Christensen tidligere havde haft. Han blev ved folketingsvalget 1990 første stedfortræder for Centrum-Demokraterne i Ringkøbing Amtskreds og indtrådte i Folketinget 3. oktober 1991 da Frode Nør Christensen nedlagde sit mandat. Forinden havde han fem gange i 1991 været midlertidigt folketingsmedlem som stedfortræder for Frode Nør Christensen.

Referencer 

Tidligere folketingsmedlemmer fra CD
Folketingsmedlemmer i 1990'erne
Al & Brock

Den belgiske racer-tegneserie Les Casseurs om de to betjente Alkibades "Al" Russel og "Brock" Brockowsky er skrevet af André-Paul Duchâteau og tegnet af Christian Denayer. I Danmark blev serien oprindeligt udgivet i tempo og senere i afløseren Supertempo under titlen Al & Brock. Historierne fra tempo blev samlet og udgivet i fire album i serien Brock-magerne.
I 2020 begyndte forlaget E-voke at udgive serien i dobbeltbind under den oprindelige danske titel Al & Brock. En lignende bogserie er udgivet på fransk, men den indeholder tre album pr. bind.

Albumserien Brock-magerne 
Udgivet 1979-1981 af Winthers Forlag.
 Fantomgangsterne
 Sabotage
 Operation Mammut
 A/S Saneringskompagniet

Al & Brock i Supertempo 
Serieblad udgivet af Gutenberghus.
<li>Den djævelske jagt (Supertempo nr. 6, 1982)
<li>For fuld udblæsning! (Supertempo nr. 8, 1982)
<li>Alligator-banden (Supertempo nr. 12, 1982)

Bogserien Al & Brock 
Udgives af E-voke siden 2020.
 Fantomgangsterne & Sabotage 
 Operation Mammut & Saneringskompagniet A/S 
 Den djævelske jagt & For fuld udblæsning 
 Alligator-banden & Florida Connection (planlagt)

Oversigt 
Historierne står i samme rækkefølge som i bogserien. Det vil med få undtagelser betyde i kronologisk rækkefølge; når en historie er ude af kronologien, er <span style="color: red">original udgivelsesdato</span style> markeret med <span style="color: red">rødt</span style>.

Kilder 

Tegneserier fra Belgien
CIC U Nantes Atlantique

CIC U Nantes Atlantique er et fransk cykelhold, der fra 2022 cykler i UCI kontinental-klassen. Holdet blev etableret i Nantes i 1909, og kørte til og med 2021-sæsonen som et klubhold (DN1) under navnet UC Nantes Atlantique.

Danske ryttere 
 Rasmus Søjberg Pedersen (2023–)

Holdet

2023

Sejre

Referencer

Eksterne henvisninger 

 
 
 
 

Cykelhold fra Frankrig
Etableret i 1909
Nantes